**DOM ZA STARIJE OSOBE**

**„DOMENICO PERGOLIS” ROVINJ**

 **CASA PER ANZIANI**

**"DOMENICO PERGOLIS" ROVIGNO**

 **Carducci 18**

Klasa:400-02/20-01/02

Urbroj:2171-381-01-20-2

Rovinj, 10.12.2020.

**OBRAZLOŽENJE PROGRAMA ZA 2021. GODINU**

**SAŽETAK DJELOKRUGA RADA PRORAČUNSKOG KORISNIKA:**

Djelokrug rada Doma za starije osobe „Domenico Pergolis“ Rovinj, u okviru stalnog smještaja je: pružanje usluge stanovanja, prehrane, održavanja osobne higijene, briga o zdravlju, njega i skrb, radne aktivnosti , korištenje slobodnog vremena i praćenje individualnih promjena korisnika, te pružanje usluga prehrane i dostave obroka u kuću, kao izvaninstitucionalne aktivnosti.

**DJELOKRUG RADA DOMA PROVODI SE PUTEM SLJEDEĆIH PROGRAMA:**

*DECENTRALIZIRANE FUNKCIJE* obuhvaćaju sljedeće aktivnosti: rashode za zaposlene, materijalni i financijski rashodi, rashodi za nabavku nefinancijske imovine, hitne intervencije,

*PLAN ZA ZDRAVLJE I SOCIJALNO BLAGOSTANJE* obuhvaća aktivnosti: Dodatne mjere zdravstvene zaštite, smještajni kapacitet-novi objekt, dnevni boravak

Vremensko razdoblje trajanja programa:

01.01.2021. – 31.12.2021., sa projekcijama za 2022. i 2023.g.

**OBRAZLOŽENJE PROGRAMA (AKTIVNOSTI):**

***NAZIV PROGRAMA: DECENTRALIZIRANE FUNKCIJE***

**OBRAZLOŽENJE PROGRAMA**: Odlukom o kriterijima, mjerilima i načinu financiranja domova za starije osobe utvrđuje se godišnja visina sredstava za decentralizirano financiranje po slijedećim skupinama rashoda: rashodi za zaposlene, materijalni i financijski rashodi, rashodi za nabavu nefinancijske imovine i za hitne intervencije. Rashodi za decentralizirane funkcije iskazani su prema ekonomskoj klasifikaciji i grupama rashoda. U Proračunu za 2021.g. sredstva su prema uputama planirana u visini sredstava iz 2020.g.

Opći ciljevi: održavati i unaprijediti standard i kvalitetu usluga koje se pružaju korisnicima te osigurati redovito poslovanje Doma - osiguranim sredstvima izvršiti nabavke roba i usluga radi omogućavanja redovnog poslovanja Doma i osigurati pružanje kvalitetne skrbi za korisnike od strane zaposlenika.

Posebni ciljevi: pravovremeno sklapanje ugovora o opskrbi, te izdavanja narudžbenica za nabavku roba i usluga koji su preduvjet pravovremene opskrbe Doma, kao i pravovremeno plaćanje svih pristiglih obveza po računima radi osiguravanja neometanog poslovanja Doma. Pravovremena isplata plaća radnicima.

**POKAZATELJI USPJEŠNOSTI PROGRAMA**: Aktivnosti koje se financiraju iz decentraliziranih funkcija, realizirane su u cijelosti.

**POKAZATELJI USPJEŠNOSTI REALIZACIJE TIH CILJEVA:** Istarska županija donijela je Odluku o minimalnim standardima, kriterijima, mjerilima i načinu financiranja domova za starije osobe, te izvršavala isplate mjesečno u jednakim dvanaestinama, dok su se rashodi za nefinancijsku imovinu financirali po realiziranoj nabavi. Sa osiguranim financiranjem sklopljeni su ugovori sa dobavljačima za opskrbu Doma potrebnom robom i uslugama, te redovito isplaćivane plaće radnicima za izvršeni rad.

Utrošena sredstva za decentralizirane funkcije u 2019.:

* rashodi za zaposlene realizirani su u 100% iznosu,
* materijalni rashodi 100%,
* rashodi za nefinancijsku imovinu 100%
* hitne intervencije 100%.

Prosječan broj korisnika usluga na mjesečnoj razini:

* Smještaj 114 korisnika
* Dostava obroka 65 korisnika

***NAZIV PROGRAMA: PLAN ZA ZDRAVLJE I SOCIJALNO BLAGOSTANJE***

***A610126 DODATNE MJERE ZDRAVSTVENE ZAŠTITE***

**OBRAZLOŽENJE AKTIVNOSTI:** Zbog unapređenja kvalitete postojećih usluga u institucionalnoj skrbi i razvoja novih usluga Istarska županija dodjeljuje Domu namjenska sredstva za financiranje dodatnih mjera zdravstvene zaštite kojima se osigurava dolazak liječnika specijalista i liječnika obiteljske medicine u ustanovu prema ugovorenoj dinamici a sukladno potrebama korisnika Doma te raspoloživim sredstvima.

Opći ciljevi:

a) poboljšanje kvalitete života korisnika ustanove

b) podizanje zdravstvene zaštite korisnicima

Posebni ciljevi:

a) unaprjeđenje kvalitete usluga u stacionarnoj skrbi za starije osobe

b) poboljšanje zdravstvenog stanja korisnika

**OSTVARENI CILJEVI AKTIVNOSTI:** Dolaskom liječnika u ustanovu omogućava se kontinuirano zdravstveno praćenje, pravovremena intervencija te smanjenje stresa za korisnike ustanova. Isto tako, smanjenjem broja odlazaka specijalistima izvan ustanove, racionaliziramo troškove poslovanja vezane uz prijevoz i pratnju korisnika, te komunikacijske usluge naručivanja i dogovaranja termina.

**POKAZATELJI USPJEŠNOSTI REALIZACIJE TIH CILJEVA:** U sklopu programa/aktivnosti ugovorili smo usluge sa četiri specijalista (psihijatar, fizijatar, kirurg-urolog, internista ) i sa jednim liječnikom PZZ-a.

Od toga je obavljen ukupno 371 pregled i to :

Psihijatar- 79 pregleda (36 sati)

Kirurg-urolog- 90 pregleda (24 sata)

Fizijatar- 71 pregleda (36 sati)

Internista – 24 pregleda (12 sati)

Liječnik PZZ – 107 pregleda ( 36 sati)

***AKTIVNOST 610152: SMJEŠTAJNI KAPACITETI – NOVI DIO***

**OBRAZLOŽENJE AKTIVNOSTI:** Otvaranjem novog dijela Doma povećali su se smještajni kapaciteti za 41 novog korisnika. Planirana sredstva utrošiti će se za materijalne rashode i nova zapošljavanja radnika radi kvalitetnog pružanja usluga korisnicima.

Rashodi su planirani na razini konstantne popunjenosti kapaciteta, ukoliko okolnosti izazvane virusom Covid-19 ne budu drukčije.

Opći ciljevi:

a) nova zapošljavanja radnika koji nam nedostaju sukladno važećem Pravilniku

b) podizanje standarda kvalitete

Sredstvima osiguranim u proračunu osigurava se kontinuitet redovnog poslovanja i pravovremena isplata plaća radnicima i sva ostala materijalna prava.

Posebni ciljevi:

a) ulaganja u poboljšanje kvalitete prostora i opreme

b) razvijanje, održavanje i unapređenje kvalitete pruženih usluga korisnicima

***AKTIVNOST 610153: DNEVNI BORAVAK***

**OBRAZLOŽENJE AKTIVNOSTI:** U dograđenom dijelu Doma, u suradnji sa Gradom Rovinj planirano je otvaranje dnevnog boravak, koji u 2020.g. nije započeo sa radom zbog izvanrednih okolnosti izazvanih virusom. Rashodi za 2021.g. su planirani na razini popunjenosti kapaciteta za 6 mjeseci. Prema dosadašnjim procjenama i anketama trebati će neko vrijeme da se ova usluga približi potencijalnim korisnicima, budući je to potpuno nova usluga u lokalnoj zajednici.

Sredstva koja su planirana u proračunu, utrošila bi se na nova zapošljavanja i materijalne rashode, a sve u svrhu razvijanja novih usluga i podizanje standarda kvaliteta.

Opći ciljevi:

a) nova zapošljavanja radnika koji nam nedostaju sukladno važećem Pravilniku

b) podizanje standarda kvalitete

Sredstvima osiguranim u proračunu osigurava se kontinuitet redovnog poslovanja i pravovremena isplata plaća radnicima i sva ostala materijalna prava.

Posebni ciljevi:

a) ulaganja u poboljšanje kvalitete prostora i opreme

b) razvijanje, održavanje i unapređenje kvalitete pruženih usluga korisnicima u lokalnoj zajednici

**ZAKONSKE I DRUGE PODLOGE NAKOJIMA SE ZASNIVAJU PROGRAMI DOMA JESU** :

* Zakon o socijalnoj skrbi
* Pravilnik o minimalnim uvjetima za pružanje socijalnih usluga
* Zakon o proračunu
* Uputa Istarske županije za izradu Proračuna 2021.-2023.godine
* Pravilnik o proračunskoj klasifikaciji
* Zakon o fiskalnoj odgovornosti

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA, POTREBAN BROJ RADNIKA I PROCJENA REZULTATA ZA PROVOĐENJE PROGRAMA:**

Izračuni i ocjene potrebnih sredstava za provođenje programa temeljeni su na utrošenim sredstvima prethodne godine poštujući Uputu za izradu proračuna jedinica lokalne i područne (regionalne) samouprave.

Trenutan broj radnika za provođenje programa je 61 stalno zaposlenih radnika.

Kvalitetu i standard usluga u 2021. nastojati ćemo u zadanim okvirima podići nabavkom potrebne opreme, održavanjem i investicijskim ulaganjem u postojeće objekte i opremu, te pružanjem dodatnih oblika skrbi o starijim osobama, suradnjom sa stručnim timovima za brigu o starijim i nemoćnim osobama, suradnjom sa jedinicama lokalne i područne (regionalne) samouprave.

**Voditeljica financijsko računovodstvenih poslova: Ravnateljica:**

**Lorena Herak Kristina Laginja mag.oec**